cyanic-selkie/wikianc huggingface dataset:
Γ.Σ. Ηρακλής Θεσσαλονίκης (Καλαθοσφαίριση Γυναικών)
Δεκαετία 2000
Η περίοδος 2007–08 ξεκίνησε για την ομάδα με τις υποχρεώσεις της στο Κύπελλο Ελλάδος, στο οποίο και εντάχθηκε ξανά απευθείας στη Β' Φάση. Η πορεία της διακόπηκε άμεσα, καθώς ηττήθηκε εκτός έδρας με σκορ 62–49 από τον Α.Ο. Παλαιού Φαλήρου. Στο Πρωτάθλημα της Α1 Εθνικής η ομάδα εμφανίζεται αποδυναμωμένη μετά την αποχώρηση βασικών στελεχών, ενώ τραυματίζονται σοβαρά και οι δύο ξένες της αθλήτριες. Σαν αποτέλεσμα είχε συγκομιδή από μόλις 3 νίκες σε 26 αγώνες κι έτσι επήλθε η κατάληψη της 13ης και προτελευταίας θέσης της τελικής κατάταξης (ισοβάθμισε μάλιστα με τον τελευταίο Αίαντα Ευόσμου). Αναπόφευκτα ο σύλλογος υποβιβάστηκε στην Α2 Εθνική. Προπονητές της ομάδας την περίοδο αυτή ήταν οι Γιάννης Τσιμπής (μέχρι το Δεκέμβρη), Απόστολος Δεμερτζής (μέχρι το Φεβρουάριο) και Θανάσης Κυρκούσης (μέχρι το τέλος της χρονιάς). Παραγωγικότερες σκόρερ (σε μέσο όρο πόντων) για την ομάδα τη χρονιά αυτή ήταν οι Αμερικανίδες Τζέιμι Χαγκίγια (232 πόντοι σε 14 αγώνες, 16,57 κατά μ.ό.) και Ολυμπία Σκοτ (127 πόντοι σε 9 αγώνες, 14,11 κατά μ.ό.). Παραγωγικότερη παίκτρια σε πλήθος πόντων ήταν η Εύα Κατωπόδη (287 πόντοι σε 26 αγώνες, 11,04 κατά μ.ό.).
Την αγωνιστική περίοδο 2008–09, με πρώτο προπονητή το Στάθη Αμυγδαλά, ο Ηρακλής πραγματοποίησε μια πολύ κακή πορεία στο επίπεδο της Α2 Εθνικής, κινδυνεύοντας να πέσει στο τοπικό πρωτάθλημα της Ε.ΚΑ.Σ. Θεσσαλονίκης μετά από πάρα πολλά χρόνια. Ειδικότερα σε Όμιλο 14 συλλόγων, ολοκλήρωσε τις αγωνιστικές του υποχρεώσεις στη 12η θέση με μόλις 4 νίκες σε 26 αγώνες. Τυπικά υποβιβάστηκε, ωστόσο τον συγκράτησε στην Α2 Εθνική η συγχώνευσή του με την ομάδα του Α.Π.Σ. Siemens, που μόλις είχε υποβιβαστεί από την Α1 Εθνική Κατηγορία. Την ίδια χρονιά ο Ηρακλής αγωνίστηκε και σε έναν αγώνα για το Κύπελλο Ελλάδος, στο οποίο και γνώρισε την ήττα από τους Τιτάνες Δράμας με σκορ 64–47. Το καλοκαίρι του 2009 ανακοινώθηκε η συγχώνευση του Α.Π.Σ. Siemens με το γυναικείο τμήμα καλαθοσφαίρισης του Ηρακλή, ώστε να αγωνιστούν από κοινού κατά τη νέα περίοδο στην Α2 Εθνική Κατηγορία.
Την επόμενη χρονιά, 2009–10, με νέα προπονήτρια τη Ζωή Γιαννουζάκου, οι αγωνιστικές υποχρεώσεις της ομάδας ξεκίνησαν από το Κύπελλο. Ο Ηρακλής επικράτησε στην Α' Φάση εκτός έδρας του Φιλίππου Βέροιας με σκορ 33–60, εντούτοις αποκλείστηκε στη Β' Φάση χάνοντας εκτός έδρας με σκορ 80–43 από τον Α.Π.Σ. Κτησιφόντα Παιανίας. Στον Όμιλο Βορρά της Α2 Εθνικής ο σύλλογος πήγε αρκετά καλύτερα από την προηγούμενη περίοδο, συγκεντρώνοντας 11 νίκες και 15 ήττες. Παρατηρήθηκε δε τριπλή ισοβαθμία μεταξύ Αίαντα Ευόσμου, Ηρακλή και Γ.Α.Σ. Κομοτηνής, που κατετάγησαν τελικά με αυτή τη σειρά. Η 9η θέση σε σύνολο 14 ομάδων δεν ήταν απαραιτήτως κακή απόδοση, ωστόσο ο Ηρακλής βρέθηκε εντός της ζώνης του υποβιβασμού καθώς οι ομάδες της κατηγορίας μειώθηκαν την επόμενη χρονιά από την Ομοσπονδία. Έτσι ο «Γηραιός» βρέθηκε στο τοπικό πρωτάθλημα σε μια μελανή σελίδα της πρόσφατης ιστορίας του.
Δεκαετία 2010
μικρογραφία|350px|''Το εσωτερικό του [[Ιβανώφειο Κλειστό Γυμναστήριο|Ιβανώφειου Κλειστού Γυμναστηρίου, έδρα των τμημάτων μπάσκετ του Ηρακλή.]] Τον Ιούνιο του 2010 η προπονήτρια του Ηρακλή, Ζωή Γιαννουζάκου, παραχώρησε τη θέση της στο Νίκο Μεντηλίδη. Στις αρχές Δεκεμβρίου ο τελευταίος αποχώρησε για προσωπικούς λόγους από την ομάδα, με το Γιώργο Κιτσολέρη να αναλαμβάνει τα καθήκοντά του. Την αγωνιστική περίοδο 2010–11 ο Ηρακλής συμμετείχε για πρώτη φορά μετά από πάρα πολλά χρόνια στο Πρωτάθλημα και το Κύπελλο της Α' Κατηγορίας Γυναικών που διοργανώνει Ε.ΚΑ.Σ. Θεσσαλονικης. Ο σύλλογος ολοκλήρωσε τις υποχρεώσεις του κατακτώντας την 3η θέση στην τελική βαθμολογία, σε σύνολο 13 ομάδων.
Την επόμενη αγωνιστική περίοδο, 2011–12, ο σύλλογος κατάφερε να πετύχει στο στόχο της επιστροφής του στις Εθνικές Κατηγορίες κατακτώντας το νταμπλ στις διοργανώσεις της Ε.ΚΑ.Σ. Θεσσαλονίκης. Ειδικότερα στο Πρωτάθλημα Γυναικών, στο οποίο και δήλωσαν συμμετοχή 14 ομάδες, ο Ηρακλής κατέκτησε την κορυφή του τελικού βαθμολογικού πίνακα. Το πέτυχε νικώντας εκτός έδρας στην τελευταία κρίσιμη αγωνιστική τον έτερο διεκδικητή του τίτλου, Θερμαϊκό Θέρμης, με σκορ 51–48. Το τελικό σκορ διαμορφώθηκε με βολές της Γωγώς Κανταρά 11 δευτερόλεπτα πριν τη λήξη. Η ίδια αθλήτρια αναδείχθηκε και παραγωγικότερη σκόρερ του Πρωταθλήματος με 536 πόντους, κάτι που αποτελεί ρεκόρ για την κατηγορία. Την ίδια χρονιά, ο Ηρακλής αναδείχθηκε και Κυπελλούχος της Ένωσης, νικώντας την ομάδα του Ε.Ο. Σταυρούπολης στο Μεγάλο Τελικό με σκορ 53–43. Προπονητές την επιτυχημένη αυτή περίοδο ήταν οι Γιώργος Κιτσολέρης (μέχρι τέλη Νοεμβρίου), Λευτέρης Κουργιαννίδης (μέχρι τέλη Φεβρουαρίου) και Σίμος Συρόπουλος (μέχρι το τέλος της χρονιάς), έφορος η Λίνα Τραμουντάνη και γενικός αρχηγός ο Τάκης Τουμανίδης.
Η χρονιά 2012–13 υπήρξε ιδιόρρυθμη οργανωτικά για την Α2 Εθνική, εφόσον την επόμενη θα μειώνονταν οι ομάδες που θα συμμετείχαν στην Α1 Εθνική. Ο Όμιλος Βορρά χωρίστηκε αρχικά σε δύο υποομίλους, με τον Ηρακλή να αγωνίζεται στο δεύτερο από αυτούς. Στο τέλος της Α' Φάσης βρέθηκε στην 3η θέση της βαθμολογίας, περνώντας επιτυχώς στην επόμενη φάση όπου πέρασαν σε κοινό όμιλο οι τρεις πρώτοι κάθε υποομίλου. Μετά την ολοκλήρωση της Β' Φάσης, ο Ηρακλής τερμάτισε 3ος στην κατάταξη των ομάδων ολόκληρου του Βορρά. Ακολούθως συμμετείχε σε αγώνα μπαράζ στο Βόλο, όπου επικράτησε της ομολόγου του στο Νότο Α.Ε. Νέας Κηφισιάς με 55–46, παίρνοντας προτεραιότητα σε περίπτωση που προέκυπταν αναπάντεχα κενές θέσεις στην κορυφαία κατηγορία.
Στη διοργάνωση του Κυπέλλου Ελλάδος ο Ηρακλής επέδειξε αντοχή, νικώντας εντός έδρας στις δύο πρώτες αγωνιστικές διαδοχικά τον Α.Ο. Σερρών (65–38) και τον Α.Σ. Ολυμπιάδα Λάρισας (49–42). Εν τέλει, γνώρισε τον αποκλεισμό κατά την 3η Αγωνιστική της Α' Φάσης εκτός έδρας από τον Πρωτέα Βούλας με σκορ 67–44. Την αγωνιστική αυτή περίοδο καθήκοντα πρώτου προπονητή διατήρησαν οι Βασίλης Μασλαρινός (μέχρι τέλη Δεκεμβρίου 2012) και Μιχάλης Κασικτσόγλου (μέχρι το Μάιο του 2013). Τους περισσότερους πόντους στο Πρωτάθλημα για λογαριασμό της ομάδας συγκέντρωσε η Γωγώ Κανταρά (349 πόντοι σε 18 αγώνες, 19,39 μ.ό.), ενώ την ακολούθησε η Μαρία Παπαβασιλείου (155 πόντοι σε 18 αγώνες, 8,61 μ.ό.).
Οι υποχρεώσεις του Ηρακλή για την επόμενη χρονιά, 2013–14, ξεκίνησαν από το Κύπελλο Ελλάδος, στην πρεμιέρα του οποίου ξεπέρασε επιτυχώς το εμπόδιο του Π.Α.Σ. Γιάννινα με σκορ 67–54. Εντούτοις στην επόμενη αγωνιστική της Α' Φάσης, γνώρισε την εντός έδρας ήττα με σκορ 53–63 από την ομάδα της Α.Ε. Πυλαίας και αποκλείστηκε. Σε ό,τι αφορά το Πρωτάθλημα της Α2 Εθνικής, επανήλθε σε αυτό η ομαλή του διοργανωτική μορφή, με 12 ομάδες να συνθέτουν τον Όμιλο Βορρά. Στο πλαίσιο αυτό ο Ηρακλής συγκέντρωσε 13 νίκες και 8 ήττες, ενώ είχε κι ένα μηδενισμό. Στην τελική βαθμολογική κατάταξη βρέθηκε στην 7η θέση, εξασφαλίζοντας την παραμονή του στην Κατηγορία. Παραγωγικότερη σκόρερ της ομάδας αναδείχθηκαν η Μαρία Παπαβασιλείου (309 πόντοι σε 21 αγώνες, 14,71 μ.ό.) και Χριστιάνα Γεροστεργίου (231 πόντοι σε 20 αγώνες, 11,55 μ.ό.). Την ομάδα τη χρονιά αυτή ανέλαβαν διαδοχικά τρεις προπονητές, ο Γιάννης Κούκος (προετοιμασία και πρώτα παιχνίδια), η Τάνια Σταϊκοπούλου (μέχρι μέσα Νοεμβρίου) και ο Σάκης Κυρκούσης (ολοκλήρωσε τη χρονιά).
Τον επόμενο Σεπτέμβρη ο Ηρακλής παραχώρησε ένα εκτός έδρας παιχνίδι στα πλαίσια του Κυπέλλου Ελλάδος, όπου και ηττήθηκε με σκορ 60–41 από τον Α.Ο. Σερρών. Τον Οκτώβρη ξεκίνησαν οι υποχρεώσεις της ομάδας στο Πρωτάθλημα της περιόδου 2014–15, με την ομάδα της Θεσσαλονίκης να ανταγωνίζεται 11 συλλόγους για τον τίτλο του Πρωταθλητή Βορρά της Α2 Εθνικής. Στην τελική βαθμολογική κατάταξη τερμάτισε στην 7η θέση, με απολογισμό 9 νίκες και 13 ήττες. Παρατηρήθηκε μάλιστα ισοβαθμία με την Πυλαία, η οποία, όμως, τοποθετήθηκε χαμηλότερα βάσει των μεταξύ τους αποτελεσμάτων. Στο σκοράρισμα διακρίθηκαν την περίοδο αυτή οι αθλήτριες Γεωργία Αθανασιάδου (74 πόντοι σε 9 αγώνες, 8,22 μ.ό.), Μαρία Λογδανίδου (179 πόντοι σε 22 αγώνες, 8,14 μ.ό.) και Αφροδίτη Οικονόμου (131 πόντοι σε 21 αγώνες, 6,24 μ.ό.). Στο ξεκίνημα της χρονιάς στη θέση του προπονητή εξακολουθούσε να βρίσκεται ο Θανάσης Κυρκούσης, ωστόσο στα τέλη Νοεμβρίου ο τελευταίος υπέβαλλε την παραίτηση του επικαλούμενος προσωπικούς λόγους. Καθήκοντα πρώτου προπονητή ανέλαβε για λίγες εβδομάδες ο πρώην βοηθός του, Κυριάκος Μπαχταλιάς, ενώ στα μέσα Ιανουαρίου προσελήφθη ο Ζαχαρίας Κουρβούλης. Από τις αρχές Μαρτίου μέχρι το τέλος της περιόδου την τεχνική ηγεσία του συλλόγου είχε ο Γιώργος Ατακτίδης.
Το Μάιο του 2015 επέστρεψε στη θέση του πρώτου προπονητή της ομάδας ο Θοδωρής Πολυμένης, ο οποίος, ωστόσο, λίγο μετά την έναρξη της επόμενης περιόδου αντικαταστάθηκε από την Ελένη Καφαντάρη. Το Σεπτέμβριο του 2015 ο Ηρακλής αγωνίστηκε σε δύο αγώνες της Α' Φάσης του Κυπέλλου Ελλάδος προτού αποκλειστεί. Ειδικότερα, στον πρώτο νίκησε εντός έδρας την Αναγέννηση Νέου Ρυσίου με σκορ 66–52, για να ηττηθεί στον επόμενο εκτός έδρας με σκορ 60–51 από τον Άρη Θεσσαλονίκης. Στη διοργάνωση του Πρωταθλήματος της Α2 Εθνικής για την περίοδο 2015–16 τα πράγματα για τον Ηρακλή εξελίχθηκαν χονδρικά όπως και την προηγούμενη, καθώς είχε και πάλι απολογισμό 9 νίκες και 13 ήττες, ενώ τοποθετήθηκε ξανά στην 7η θέση του τελικού βαθμολογικού πίνακα. Παραγωγικότερες σκόρερ του Ηρακλή την περίοδο αυτή αναδείχθηκαν οι Μαρία Παπαβασιλείου (199 πόντοι σε 20 αγώνες, 9,95 μ.ό.), Αντωνία Ψαρρά (190 πόντοι σε 22 αγώνες, 8,64 μ.ό.) και Μαρία Λογδανίδου (171 πόντοι σε 21 αγώνες, 8,14 μ.ό.).
350px|μικρογραφία|δεξιά|Ο Ηρακλής (λευκά) με αντίπαλο την [[Αναγέννηση Νέου Ρυσίου (καλαθοσφαίριση γυναικών)|Αναγέννηση Νέου Ρυσίου (πράσινα) στα πλαίσια του Πρωταθλήματος Α2 Εθνικής (Νοέμβριος 2016).]] Κατά την αγωνιστική περίοδο 2016–17 ο Ηρακλής έλαβε μέρος στο Πρωτάθλημα της Α2 Εθνικής με τη χορηγική ονομασία «Ηρακλής HLG Consulting» για εμπορικούς λόγους. Ο Ηρακλής ολοκλήρωσε τις αγωνιστικές του υποχρεώσεις στη 2η θέση του τελικού βαθμολογικού πίνακα, σε σύνολο 12 σωματείων. Η συγκομιδή του ήταν 20 νίκες σε 22 αγώνες, μία λιγότερη από τον πρωτοπόρο Ολυμπιακό Βόλου. Στη συνέχεια διεκδίκησε στον Βόλο την άνοδο στην Α1 Εθνική απέναντι στον Ίκαρο Καλλιθέας, ο οποίος είχε καταταγεί 2ος στον Όμιλο Νότου. Ηττήθηκε τελικά με σκορ 50–60 κι έτσι παρέμεινε απλώς πρώτος επιλαχών για άνοδο σε περίπτωση που προκύψει κενή θέση στην Α1 Εθνική εκτός προγράμματος. Η αθλήτρια των κυανόλευκων Ελισάβετ Κωτούλα αναδείχθηκε έκτη καλύτερη σκόρερ στον Όμιλο Βορρά (315 πόντοι σε 23 αγώνες, 13,70 κατά μ.ό.), ενώ η Παναγιώτα Τσαμπούρη (273 πόντοι σε 23 αγώνες, 11,87 κατά μ.ό.) σημείωσε τη δεύτερη καλύτερη επίδοση της χρονιάς στα τρίποντα (63 στον αριθμό).
Στα πλαίσια του θεσμού του Κυπέλλου Ελλάδος ο Ηρακλής απέκλεισε στην πρεμιέρα τους Τιτάνες Δράμας με σκορ 68–28, συνεχίζοντας το νικηφόρο σερί του και στη 2η Αγωνιστική όπου επικράτησε του Π.Α.Σ. Γιάννινα με σκορ 61–66. Στην 3η Αγωνιστική νίκησε και τον Ολυμπιακό Βόλου με σκορ 58–74. Εν τέλει γνώρισε τον αποκλεισμό στη «Φάση των 16» όπου και ηττήθηκε εντός έδρας από τον Πρωτέα Βούλας με σκορ 40–74. Kαθήκοντα προπονητή διατήρησε από τον Ιούνιο του 2016 μέχρι το Μάιο του 2017 ο Σίμος Συρόπουλος. Μετά την κοινή συναινέσει λύση της συνεργασίας τους, την ομάδα ανέλαβε ο Τάσος Τζιότζιος, μέχρι τότε προπονητής των τμημάτων υποδομής.
Το επόμενο φθινόπωρο τα κορίτσια του Ηρακλή επέστρεψαν στην αγωνιστική δράση, όπως κάθε χρονιά, για τις υποχρεώσεις τους στο Κύπελλο Ελλάδος. Στην 1η Αγωνιστική της Α' Φάσης υποδέχτηκαν στην έδρα τους την Αναγέννηση Νέου Ρυσίου την οποία και νίκησαν με σκορ 68–62. Ωστόσο γνώρισαν τον αποκλεισμό στη 2η Αγωνιστική, οπότε και ηττήθηκαν εκτός έδρας από την Α.Ε. Πυλαίας με σκορ 81–62. Η αγωνιστική περίοδος 2017–18 πραγματοποίησε για την ομάδα τις υποσχέσεις της προηγούμενης, αφού ο Ηρακλής κατάφερε να τερματίσει στην κορυφή του τελικού βαθμολογικού πίνακα της Κανονικής Περιόδου του Ομίλου Βορρά. Μέτρησε μόλις μία ήττα σε σύνολο 22 αγωνιστικών και κέρδισε την απευθείας άνοδο στην Α1 Εθνική Κατηγορία. Τους περισσότερους πόντους για λογαριασμό της ομάδας συγκέντρωσαν οι αθλήτριες Αλεξάνδρα Γιαννοπούλου (152 πόντοι σε 14 αγώνες, 10,86 κατά μ.ό.), Μαρία Λογδανίδου (195 πόντοι σε 20 αγώνες, 9,75 κατά μ.ό.) και Μαρία Παπαβασιλείου (171 πόντοι σε 19 αγώνες, 9,00 κατά μ.ό.), ενώ η Ιωάννα Θωμά είχε την τρίτη καλύτερη επίδοση του Πρωταθλήματος Βορρά στα τρίποντα. Πρώτος προπονητής της ομάδας για το μεγαλύτερο μέρος της χρονιάς ήταν ο Παναγιώτης Λαμπρόπουλος, ο οποίος πήρε τη σκυτάλη από τον Τζιότζιο τον Οκτώβριο του 2017.
Ωστόσο είχε μια δεύτερη ευκαιρία να αποφύγει τον υποβιβασμό μέσω της διαδικασίας των Play-outs, όπου και διασταυρώθηκε με τον 8ο στη βαθμολογία Πανιώνιο. Η ομάδα της Νέας Σμύρνης μετέφερε από την Κανονική Περίοδο ήδη δύο νίκες (75–68, 56–66) και χρειαζόταν μία τρίτη για να κλείσει τη σειρά. Την πέτυχε άμεσα στο Κλειστό Γυμναστήριο του Μίλωνα Νέας Σμύρνης με σκορ 78–70, «σπρώχνοντας» τον Ηρακλή πίσω στην Α2 Εθνική. Παραγωγικότερες σκόρερ για την ομάδα ήταν οι Αμερικανίδες παίκτριές της Εν Ντι Μπράϊαντ (430 πόντοι σε 23 αγώνες, 18,70 κατά μ.ό.), Ζακλίν Μπλέικ (111 πόντοι σε 7 αγώνες, 15,86 κατά μ.ό.), Ζικίρα Λούις (345 πόντοι σε 23 αγώνες, 15,00 κατά μ.ό.) και Σόνιερ Κάντις (155 πόντοι σε 12 αγώνες, 12,92 κατά μ.ό.). Ο Λαμπρόπουλος παρέμεινε στο σύλλογο ως πρώτος προπονητής καθ' όλη τη διάρκεια της χρονιάς.
Το φθινόπωρο του 2019 ο «Γηραιός» επέστρεψε στα γήπεδα για τις υποχρεώσεις του στο Κύπελλο Ελλάδος. Στην 1η Αγωνιστική υποδέχθηκε την Αναγέννηση Νέου Ρυσίου. Όπως είχε συμβεί δύο χρόνια νωρίτερα πέρασε σε βάρος της στην επόμενη φάση, έχοντας κερδίσει με σκορ 50–46. Εν τούτοις, στη 2η Αγωνιστική γνώρισε εκτός έδρας τη συντριβή από τον Άρη Θεσσαλονίκης, ο οποίος έφυγε από το γήπεδο με σκορ 107–35 υπέρ του. Παρά τις εξελίξεις αυτές, το Πρωτάθλημα της αγωνιστικής περιόδου 2019–20 δεν έληξε ποτέ, καθώς διεκόπη οριστικά μετά την ολοκλήρωση της 19ης Αγωνιστικής εξαιτίας των πρωτοφανών συνθηκών που προκάλεσε η Πανδημία COVID-19 στην Ελλάδα. Στο σημείο αυτό ο Ηρακλής βρισκόταν στην 3η θέση του βαθμολογικού πίνακα του Ομίλου Βορρά.
Δεκαετία 2020
Τον Ιούλιο του 2020 προσελήφθη στη θέση του πρώτου προπονητή ο Γιώργος Ατακτίδης. Το φθινόπωρο του 2020 σε μια προσπάθεια επιστροφής στην κανονικότητα, οι πρώτοι αγώνες για το Κύπελλο Γυναικών διεξήχθησαν όπως πάντα. Στην 1η Αγωνιστική της Α' Φάσης ο Ηρακλής νίκησε εκτός έδρας τον Γ.Σ.Κ. Λασσάνη Κοζάνης με σκορ 46–55. Εντούτοις στη 2η Αγωνιστική ο Ηρακλής είχε την ατυχία να αποκλειστεί εκτός έδρας για ένα καλάθι από την Ολύμπια Λάρισας. Το τελικό σκορ διαμορφώθηκε σε 66–64. H περίοδος 2020–2021 υπήρξε τελικά ακόμα πιο άδοξη από την προηγούμενη, καθώς ολοκληρώθηκε μετά από μόλις 2 αγωνιστικές για τους ίδιους λόγους.
Έμβλημα – Χρώματα
Στο έμβλημα του απεικονίζεται ο ημίθεος Ηρακλής. Επίσης, έχει χρησιμοποιηθεί ως έμβλημα και το άγαλμα του Ηρακλή του Λυσίππου. Το 2018 παρουσιάστηκε το νέο έμβλημα του γυναικείου τμήματος καλαθοσφαίρισης. Τα χρώματα του είναι το μπλε και το λευκό, εμπνευσμένα από τη γαλανόλευκη σημαία της Ελλάδας, ως ένδειξη της εθνικότητας και του πάθους των μελών του για την απελευθέρωση της υποδουλωμένης τότε Θεσσαλονίκης από την οθωμανική αυτοκρατορία.
Αγωνιστική Περίοδος (2021–2022)
Στο θεσμό του Κυπέλλου Ελλάδος ο σύλλογος της Θεσσαλονίκης συμμετείχε μόλις στην 1η Αγωνιστική της Α' Φάσης. Κληρώθηκε εκτός έδρας με τον Λασσάνη Κοζάνης από τον οποίο και γνώρισε τον αποκλεισμό με σκορ 57-50.
Καθήκοντα προπονητή διατηρούσε ο Κώστας Αστεριάδης. Ακολουθεί η σύνθεση της ομάδας του Ηρακλή Θεσσαλονίκης για την αγωνιστική περίοδο 2021–2022:
Τρέχουσα Σύνθεση Ομάδας (2022–2023)
Ακολουθεί η σύνθεση της γυναικείας ομάδας καλαθοσφαίρισης του Ηρακλή Θεσσαλονίκης για την αγωνιστική περίοδο 2022–2023 στη Α2 Εθνική Κατηγορία Γυναικών 2022–2023:
Τμήματα υποδομής
μικρογραφία|350px|Στιγμιότυπο από αναμέτρηση μεταξύ των ομάδων Νεανίδων του Ηρακλή (σκούρο μπλε) και του [[Άρης Θεσσαλονίκης (καλαθοσφαίριση γυναικών)|Άρη Θεσσαλονίκης (κίτρινο) (Δεκέμβριος 2021).]]
Νεανίδες
Τη χρονιά 2004-05 ο Ηρακλής κατέκτησε το Πρωτάθλημα Νεανίδων που διοργανώνει η Ένωση Καλαθοσφαιρικών Σωματείων Θεσσαλονίκης, νικώντας στο Μεγάλο Τελικό της διοργάνωσης τον Γ.Σ. Μεγάλο Αλέξανδρο Θεσσαλονίκης. Ακολούθως η ομάδα έλαβε μέρος στην τελική φάση του Πανελλήνιου Πρωταθλήματος που διεξήχθη στην Κοζάνη. Οι ομάδες που κλήθηκε να αντιμετωπίσει, χωρίς εν τέλει να κατακτήσει το τρόπαιο, ήταν οι Εσπερίδες Καλλιθέας (Νότια Αττική), ο Λασσάνης Κοζάνης (Δυτική Μακεδονία), ο Σπόρτιγκ Αθηνών (Αττική) και ο Ο.Α.Α. Ηράκλειο (Κρήτη).
Η επόμενη διάκριση του τμήματος στην ίδια διοργάνωση ήρθε την αγωνιστική περίοδο 2013-14 οπότε και κατέκτησε ξανά το τοπικό Πρωτάθλημα Νεανίδων με προπονητή το Θανάση Κυρκούση. Στο Μεγάλο Τελικό υποχρέωσε σε ήττα τον Άρη Θεσσαλονίκης με σκορ 52-40. Ακολούθως η ομάδα έλαβε μέρος στην τελική φάση του Πανελλήνιου Πρωταθλήματος που διεξήχθη στην Πτολεμαΐδα. Εκεί διεκδίκησε την πρωτιά απέναντι στον Πρωτέα Βούλας (Νότια Αττική), στον Ο.Κ.Α. Αρκάδι Ρεθύμνου (Κρήτη), στον Παναθηναϊκό (Αττική), στον Απόλλωνα Πτολεμαΐδας (Δυτική Μακεδονία) και στην Άμιλλα Τρίπολης (Κεντρική και Νότια Πελοπόννησος). Έχοντας συλλέξει 2 νίκες και 3 ήττες οι Νεανίδες του Ηρακλή κατέλαβαν την 4η θέση στην τελική βαθμολογία, ενώ η αθλήτρια της ομάδας, Χριστιάνα Γεροστεργίου, συμπεριλήφθηκε στην κορυφαία πεντάδα της διοργάνωσης.
Κορασίδες
Την περίοδο 2007-08 η ομάδα του «Γηραιού» κατέκτησε αήττητη το Πρωτάθλημα Κορασίδων που διοργανώνει η Ένωση Καλαθοσφαιρικών Σωματείων Θεσσαλονίκης με προπονητή το Στάθη Αμυγδαλά. Στον τελικό του Final-4, που πραγματοποιήθηκε στο Kλειστό Γυμναστήριο της Νέας Μηχανιώνας, υποχρέωσε σε ήττα τον Άρη Θεσσαλονίκης με σκορ 56-39. Παράλληλα ο σύλλογος κέρδισε το δικαίωμα συμμετοχής στην τελική φάση του Πανελλήνιου Πρωταθλήματος Κορασίδων. Η διοργάνωση έλαβε χώρα από τις 8 Ιουλίου έως τις 12 Ιουλίου 2008 στο Μετς της Αθήνας. Οι έτεροι διεκδικητές του τίτλου ήταν ο Δ.Α.Σ. Άνω Λιοσίων (Αττική), ο Ο.Κ.Α. Αρκάδι Ρεθύμνου (Κρήτη), ο Απόλλων Πτολεμαΐδας (Δυτική Μακεδονία), οι Εσπερίδες Καλλιθέας (Νότια Αττική) και η Ολυμπιάδα Άσσου-Λέχαιου (Αργολίδα και Κορινθία). Έχοντας συλλέξει 2 νίκες και 3 ήττες οι Κορασίδες του Ηρακλή κατέλαβαν την 4η θέση στην τελική κατάταξη, ενώ η σέντερ της ομάδας, Ράνια Ελευθεριάδου, συμπεριλήφθηκε στην κορυφαία πεντάδα της διοργάνωσης.
Την αγωνιστική περίοδο 2011-12 ο Ηρακλής κατέκτησε εκ νέου το Πρωτάθλημα Κορασίδων Θεσσαλονίκης με προπονητή το Βασίλη Μασλαρινό. Στο Μεγάλο Τελικό του Final-4 επικράτησε του Άρη Θεσσαλονίκης με σκορ 65-35. Στη συνέχεια η ομάδα έλαβε μέρος στην τελική φάση του Πανελλήνιου Πρωταθλήματος που διεξήχθη το διάστημα 18 έως 22 Απριλίου 2012 στον Βόλο. Εκεί διασταυρώθηκαν με τις Εσπερίδες Καλλιθέας (Νότια Αττική), ο Ο.Κ.Α. Αρκάδι Ρεθύμνου (Κρήτη), τον Αθηναϊκό Βύρωνα (Αττική), τον Αρίωνα Πτολεμαΐδας (Δυτική Μακεδονία) και τον Π.Α.Σ. Γιάννινα (Βορειοδυτική Ελλάδα). Οι Κορασίδες του Ηρακλή κατέλαβαν την 4η θέση στην τελική βαθμολογία, έχοντας συλλέξει 2 νίκες και 3 ήττες. Η αθλήτρια της ομάδας, Χριστιάνα Γεροστεργίου, συμπεριλήφθηκε στην κορυφαία πεντάδα της διοργάνωσης.
Τίτλοι
=== Πανελλήνιοι Τίτλοι ===
Social Media – Επίσημες σελίδες
Κατηγορία:Γ.Σ. Ηρακλής Θεσσαλονίκης Κατηγορία:Ελληνικοί σύλλογοι καλαθοσφαίρισης Κατηγορία:Σωματεία Ε.ΚΑ.Σ.Θ.
Μούνδες Αιτωλοακαρνανίας
Οι Μούνδες ή Μουντές είναι μικρή ακατοίκητη νησίδα στον Πατραϊκό κόλπο και στη Λιμνοθάλασσα Μεσολογγίου με έκταση 0,110 τ.χλμ.
Παραπομπές
Κατηγορία:Νησιά του Πατραϊκού κόλπου Κατηγορία:Ακατοίκητα νησιά
Κεντρική Πλατεία της Κρακοβίας
Η Κεντρική Πλατεία (πολωνικά: Rynek Główny, ) της Παλιάς Πόλης της Κρακοβίας, στη Ελάσσων Πολωνία, είναι ο κύριος αστικός χώρος που βρίσκεται στο κέντρο της πόλης. Χρονολογείται στον 13ο αιώνα και με έκταση 3,79 εκτάρια είναι η μεγαλύτερη μεσαιωνική πλατεία πόλης στην Ευρώπη. Το Έργο για τους Δημόσιους Χώρους (ΕΔΧ) παραθέτει την πλατεία ως τον καλύτερο δημόσιο χώρο στην Ευρώπη, λόγω της έντονης ζωής του στο δρόμο, και ήταν ένας σημαντικός παράγοντας για την ένταξη της Κρακοβίας ως έναν από τους κορυφαίους προορισμούς διαδρομών στον κόσμο το 2016.
Η κεντρική πλατεία είναι ένας τετραγωνικός χώρος που περιβάλλεται από ιστορικά αρχοντικά (kamienice) και εκκλησίες. Το κέντρο της πλατείας κυριαρχείται από την Αίθουσα Υφασμάτων (Sukiennice), που ξαναχτίστηκε το 1555 σε αναγεννησιακό στιλ, με μία όμορφη σοφίτα ή ένα πολωνικό στηθαίο διακοσμημένο με λαξεμένες μάσκες. Στη μία πλευρά της αίθουσας υφασμάτων βρίσκεται ο Πύργος του Δημαρχείου (Wieża ratuszowa), από την άλλη η Εκκλησία του Αγίου Αδαλβέρτου του 11ου αιώνα και το Μνημείο του Άνταμ Μιτσκιέβιτς του 1898. Υψωμένοι πάνω από την πλατεία είναι οι γοτθικοί πύργοι του Ναού της Κοιμήσεων της Θεοτόκου (Kościół Mariacki). Η Κεντρική Πλατεία της Κρακοβίας δεν διαθέτει δημαρχείο, επειδή δεν έχει επιβιώσει μέχρι σήμερα.
Ιστορία
Το 1596, ο Βασιλιάς Σιγισμούνδος Γ΄ της Πολωνίας, του σουηδικού Οίκου Βάσα, μετέφερε την πρωτεύουσα της Πολωνικής-Λιθουανικής Κοινοπολιτείας από την Κρακοβία στη Βαρσοβία. Η Κρακοβία παρέμεινε ο τόπος των στέψεων και των βασιλικών κηδειών. Στις 24 Μαρτίου 1794, στην Κεντρική Πλατεία, ο Ταντέους Κοστσιούσκο ανακοίνωσε τη γενική εξέγερση (εικόνα) και ανέλαβε τις εξουσίες του αρχιστράτηγου των πολωνικών ενόπλων δυνάμεων, ξεκινώντας την Εξέγερση του Κοστσιούσκο. Το 1848, την Άνοιξη των Εθνών, πολίτες συγκρούστηκαν με τον αυστριακό στρατό και εκεί, δίπλα στον Ράτους, οι Αυστριακοί αετοί συσσωρεύτηκαν ως σύμβολο της ανακτημένης ανεξαρτησίας το 1918. μικρογραφία| Η πλατεία της αγοράς τη δεκαετία του 1930. Οι Εβραίοι εμπορεύονταν στην πλατεία ήδη από τον 15ο αιώνα. Κατά τη διάρκεια της κατοχής της Πολωνίας από τη Ναζιστική Γερμανία, η πλατεία μετονομάστηκε σε Πλατεία Αδόλφου Χίτλερ και το Μνημείο του Άνταμ Μιτσκιέβιτς καταστράφηκε μαζί με ιστορικές αναμνηστικές πλάκες από κτίρια στην πλατεία. Μετά τον πόλεμο, το μνημείο ανακατασκευάστηκε.
Το 1978, η UNESCO τοποθέτησε την Κεντρική Πλατεία ως μέρος της Παλιάς Πόλης της Κρακοβίας στον κατάλογο των Μνημείων Παγκόσμιας Κληρονομιάς. Στις 21 Μαρτίου 1980, σε μια περίοδο πολιτικής έντασης και πριν από τη διακήρυξη του στρατιωτικού νόμου στην Πολωνία, ο Βαλέντι Μπαντίλακ, συνταξιούχος αρτοποιός και βετεράνος του υπόγειου Εσωτερικού Στρατού της Πολωνίας κατά τη διάρκεια του πολέμου, αλυσόδεσε τον εαυτό του σε ένα πηγάδι στο Κεντρική πλατεία. Ο Μπαντίλακ διαμαρτυρήθηκε για την άρνηση της κομμουνιστικής κυβέρνησης να αναγνωρίσει το έγκλημα πολέμου στο Κάτιν. Επίσης, η Κεντρική Πλατεία ήταν το κέντρο της διοργάνωσης μαζικών διαδηλώσεων του κινήματος της Αλληλεγγύης. Το 2013, οι ταξιδιωτικοί οδηγοί του Lonely Planet αξιολόγησαν την Κεντρική Πλατεία της Κρακοβίας ως την πιο όμορφη στον κόσμο. μικρογραφία| Η Κεντρική Πλατεία (με κόκκινο χρώμα).
Εξωτερικοί σύνδεσμοι
Κατηγορία:Πλατείες στην Πολωνία Κατηγορία:Αξιοθέατα στην Κρακοβία Κατηγορία:Λήμματα που περιέχουν κείμενο στα πολωνικά
Australian Occupational Therapy Journal
Το Australian Occupational Therapy Journal είναι ένα διμηνιαίο περιοδικό ομότιμης αναθεώρησης που καλύπτει το επιστημονικό πεδίο της Εργοθεραπείας. Πρωτοεκδόθηκε το 1952 ως το ενημερωτικό Δελτίο του Αυστραλιανού Συλλόγου Εργοθεραπευτών, αποκτώντας τον τρέχοντα τίτλο του το 1963. Το περιοδικό εκδίδεται από τον εκδοτικό οίκο Wiley-Blackwell για λογαριασμό του Αυστραλιανού Συλλόγου Εργοθεραπείας (Occupational Therapy Australia). Αρχισυντάκτριά του είναι η Anne Cusick από το Πανεπιστήμιο του Σίδνεϊ.
Περιλήψεις και ευρετήριο
Περιλήψεις και ευρετήριο του περιοδικού καταχωρούνται στα: Σύμφωνα με το Journal Citation Reports, το περιοδικό είχε το 2014 δείκτη επιρροής ίσο με 0.846.
Αναφορές
Κατηγορία:Περιοδικά Εργοθεραπείας Εργοθεραπεια
Κολόμπαρο Χαλκιδικής
To Κολόμπαρο, ή Κοχύλι, είναι ακατοίκητη νησίδα της Χαλκιδικής στον Τορωναίο κόλπο στην Σιθωνία, διοικητικά ανήκει στον Νέο Μαρμαρά. Βρίσκεται βόρεια, απέχει 300 μέτρα, της νησίδας Σπάλαθρο απέναντι από τον οικισμό Γαλήνη Νέου Μαρμαρά.
Είναι μέρος του νησιώτικου συμπλέγματος Σπαλαθρονήσια που αποτελείται από τρία νησάκια. Στα δυτικά του βρίσκεται η νησίδα Σπάλαθρο και είναι το μικρότερο από τα Σπαλαθρονήσια.
Το όνομα του σε παλαιότερους χάρτες αναφέρεται σαν Κοχύλι ενώ από το 1969 σαν Κολόμπαρο.
Παραπομπές
Κατηγορία:Νομός Χαλκιδικής Κατηγορία:Ελληνικές βραχονησίδες
Χτένι Χαλκιδικής
To Χτένι, είναι ακατοίκητη νησίδα της Χαλκιδικής στον Τορωναίο κόλπο στην Σιθωνία, διοικητικά ανήκει στον Νέο Μαρμαρά. Βρίσκεται βόρεια της νησίδας Σπάλαθρο απέναντι από τον οικισμό Γαλήνη Νέου Μαρμαρά.
Παραπομπές
Κατηγορία:Νομός Χαλκιδικής Κατηγορία:Ελληνικές βραχονησίδες
Φιλαδελφεύς (αποσαφήνιση)
Με το όνομα Φιλαδελφεύς αναφέρονται τα παρακάτω ιστορικά πρόσωπα:
Κύπελλο Κόστα Ρίκα (ποδόσφαιρο ανδρών)
Το Τορνέο ντε Κόπα (ισπανικά: Torneo de Copa) αποτελεί το θεσμό του κυπέλλου ποδοσφαίρου της Κόστα Ρίκα, στο οποίο μετέχουν ομάδες της Πριμέρα Ντιβισιόν της Κόστα Ρίκα, όπως και της Σεγούντα Ντιβισιόν της Κόστα Ρίκα.
Η εναρκτήρια αγωνιστική περίοδος του Τορνέο ντε Κόπα ξεκίνησε στις 6 Ιουλίου του 2013.
Σύστημα διεξαγωγής
Στη διοργάνωση μετέχουν 16 ομάδες, οι 12 ομάδες της Πριμέρα Ντιβισιόν και 4 ομάδες της Σεγούντα Ντιβισιόν. Όλοι οι αγώνες είναι νοκ-άουτ, ενώ η διοργάνωση ολοκληρώνεται με τον τελικό.
Eξωτερικοί σύνδεσμοι
Κατηγορία:Ποδόσφαιρο στην Κόστα Ρίκα
Κατάλογος αλυσίδων του λιανεμπορίου στην Ελλάδα
Κατάλογος αλυσίδων του λιανεμπορίου στην Ελλάδα.
Αλυσίδες Super Market
!# ! Όνομα !! data-sort-type="number" | Καταστήματα !! Σημεία !! Εταιρεία
Παραπομπές
Κατηγορία:Ελληνικές αλυσίδες σούπερ μάρκετ Κατηγορία:Αλυσίδες σούπερ μάρκετ
Έξω Λούρος Αιτωλοακαρνανίας
Ο Έξω Λούρος ήταν ακατοίκητη μακρόστενη νησίδα στον Πατραϊκό κόλπο και στη Λιμνοθάλασσα Μεσολογγίου η οποία έχει ενωθεί πλέον μέσω δρόμου με τα παράλια της Αιτωλοακαρνανίας. Στη δυτική του άκρη αρχίζει η λιμνοθάλασσα Παλαιοποτάμου ενώ στην ανατολική του ενώνεται μέσω μικρής γέφυρας με τη Θολή και αποτελούν το νότιο μέτωπο της Λιμνοθάλασσας Θολής. Η νότια πλευρά είναι επισκέψιμη παραλία και δημοφιλής προορισμός για τους κατοίκους της περιοχής.
Παραπομπές
Κατηγορία:Νησιά του Πατραϊκού κόλπου Κατηγορία:Ακατοίκητα νησιά
Ναός Όλων των Θρησκειών
Ο Ναός Όλων των Θρησκειών (Храм всех религий, Барлык диннәр гыйбәдәтханәсе), γνωστός και ως Καθολικός Ναός (Вселенский храм) είναι μοναδικό αρχιτεκτονικό συγκρότημα στην μικροεπαρχία Στάρογιε Αράκτσινο στο Καζάν της Ρωσίας. Αποτελείται από διάφορους τύπους θρησκευτικής αρχιτεκτονικής, συμπεριλαμβανομένης μιας ορθόδοξης εκκλησίας, ενός τζαμιού και μιας συναγωγής μεταξύ άλλων. Επί του παρόντος είναι υπό κατασκευή από το 1992, ενώ ο ναός ξεκίνησε με πρωτοβουλία του ντόπιου καλλιτέχνη και φιλάνθρωπου Ιλντάρ Χάνοφ (1940 - 2013). Η δομή σήμερα λειτουργεί ως πολιτιστικό κέντρο και ως κατοικία για την αδερφή και τον αδερφό του Χάνοφ, οι οποίοι συνεχίζουν να είναι επιτηρητές και βοηθοί του συγκροτήματος.
Ο Χάνοφ ήταν γνωστός για τις προσπάθειές του για τη θεραπεία του αλκοολισμού, της τοξικομανίας, και διάφορων άλλων εξαρτήσεων. Οι ασθενείς του τον βοήθησαν να διατηρήσει και να αναπτύξει το εγχείρημα του ναού, είτε μέσω της άμεσης ανάμειξης στη κατασκευή του έργου ή μέσω της χορηγίας.
Η δομή δεν λειτουργεί ως ενεργός ναός για κάποια θρησκεία, αλλά μάλλον, όπως ο Χάνοφ περιγράφει την αποστολή του, είναι "ναός του πολιτισμού και της αλήθειας". Έχει γίνει δημοφιλές αξιοθέατο στην πόλη του Καζάν, το οποίο υπερηφανεύεται για την ειρηνική συνύπαρξη διαφορετικών πολιτισμών (ο ισλαμικός ταταρικός συνυπάρχει με τον ορθόδοξο ρωσικό, ενώ ζουν και άλλοι πολιτισμοί στην περιοχή). Τον ναό επισκέπτονται συχνά ντόπιοι και ξένοι τουρίστες.
Ο Χάνοφ είχε πει ότι τελικά η δομή θα πρέπει να έχει 16 τρούλους, οι οποίοι θα αντιστοιχούν στις 16 κύριες θρησκείες του κόσμου συμπεριλαμβανομένων κάποιων θρησκειών που πλέον δεν εξασκούνται ενεργά.
Εξωτερικοί σύνδεσμοι
Κατηγορία:Χώροι λατρείας στη Ρωσία Κατηγορία:Ταταρστάν Κατηγορία:Λήμματα που περιέχουν κείμενο στα ρωσικά
British Journal of Occupational Therapy
Εξωτερικοί σύνδεσμοι
Κατηγορία:Περιοδικά Εργοθεραπείας Κατηγορία:Περιοδικά με τόπο έκδοσης το Ηνωμένο Βασίλειο
Μεταβατική κατάσταση
Η μεταβατική κατάσταση (transition state) μιας χημικής αντίδρασης είναι μια ειδική διαμόρφωση σε συνάρτηση με την πρόοδο της αντίδρασης (reaction coordinate). Ορίζεται ως η κατάσταση που αντιστοιχεί στην υψηλότερη δυναμική ενέργεια σε συνάρτηση με την πρόοδο της αντίδρασης. Σε αυτό το σημείο, υποθέτοντας μια τέλεια μη αντιστρεπτή αντίδραση (irreversible reaction), η σύγκρουση των μορίων των αντιδρώντων δίνει πάντα σχηματισμό προϊόντων. Σημειώνεται συχνά με το σύμβολο ‡.
Ένα παράδειγμα αποτελεί η μεταβατική κατάσταση που φαίνεται παρακάτω κατά τη διάρκεια της SN2 αντίδρασης του βρωμοαιθανίου με ένα υδροξυλιόν:
Το ενεργοποιημένο σύμπλοκο (activated complex) μιας αντίδρασης μπορεί να αναφέρεται είτε στη μεταβατική κατάσταση ή σε άλλες καταστάσεις σε συνάρτηση με την πρόοδο της αντίδρασης μεταξύ αντιδρώντων και προϊόντων, ιδιαίτερα σε αυτά που είναι κοντά στη μεταβατική κατάσταση.
Ιστορικό της έννοιας
Η έννοια της μεταβατικής κατάστασης είναι σημαντική σε πολλές θεωρίες των ρυθμών (ταχύτητας) με τους οποίους συμβαίνουν οι αντιδράσεις. Αυτό ξεκίνησε με τη θεωρία της μεταβατικής κατάστασης (που επίσης αναφέρεται ως θεωρία του ενεργοποιημένου συμπλόκου), που πρωτοαναπτύχθηκε γύρω στο 1935 και εισήγαγε βασικές έννοιες στη χημική κινητική (chemical kinetics) που χρησιμοποιούνται ακόμα.
Επεξήγηση
Μια κρούση μεταξύ αντιδρώντων μορίων μπορεί να καταλήξει ή να μην καταλήξει σε μια επιτυχημένη χημική αντίδραση. Το αποτέλεσμα εξαρτάται από παράγοντες όπως η σχετική κινητική ενέργεια, ο σχετικός προσανατολισμός και η εσωτερική ενέργεια των μορίων. Ακόμα κι αν οι αντιδρώντα σχηματίζουν ένα ενεργοποιημένο σύμπλοκο δεν δεσμεύονται να συνεχίσουν και να σχηματίσουν προϊόντα και αντίθετα το σύμπλοκο μπορεί να διαλυθεί πάλι στα αντιδρώντα.
Παρατήρηση των μεταβατικών καταστάσεων
Λόγω των κανόνων της κβαντικής μηχανικής, η μεταβατική κατάσταση δεν μπορεί να καταγραφεί ή να παρατηρηθεί άμεσα· ο πληθυσμός σε αυτό το σημείο είναι σχεδόν μηδέν. Αυτό μερικές φορές εκφράζεται δηλώνοντας ότι η μεταβατική κατάσταση έχει μια φευγαλέα ύπαρξη. Όμως, έξυπνα διαχειριζόμενες φασματοσκοπικές τεχνικές μπορούν να μας πλησιάσουν όσο επιτρέπει η τεχνική της χρονικής κλίμακας. Η φεμτοχημική φασματοσκοπία υπερύθρου αναπτύχθηκε ακριβώς για αυτόν τον λόγο και μπορεί να ανιχνεύσει μοριακές δομές πολύ κοντά στο μεταβατικό σημείο. Συχνά σε συνάρτηση με την πρόοδο της αντίδρασης εμφανίζονται δραστικές ενδιάμεσες ουσίες όχι πολύ χαμηλότερα ενεργειακά από τη μεταβατική κατάσταση δυσκολεύοντας τη διάκριση μεταξύ των δύο.
Καθορισμός της γεωμετρίας μιας μεταβατικής κατάστασης
Οι δομές της μεταβατικής κατάστασης μπορούν να προσδιοριστούν αναζητώντας τα πρώτης τάξης σαγματικά στην επιφάνεια δυναμικής ενέργειας (potential energy surface ή PES) των χημικών ειδών του ενδιαφέροντος. Ένα σαγματικό σημείο (saddle point) πρώτης τάξης είναι η θέση στο PES που αντιστοιχεί σε ένα ελάχιστο προς όλες τις κατευθύνσεις πλην μιας.
Η υπόθεση Χάμοντ-Λέφλερ
Η υπόθεση Χάμοντ-Λέφλερ (Hammond–Leffler Postulate) λέει ότι η δομή της μεταβατικής κατάστασης μοιάζει περισσότερο είτε με τα προϊόντα, είτε με τα αρχικά σώματα, ανάλογα με το ποια έχουν μεγαλύτερη ενθαλπία. Μια μεταβατική κατάσταση που μοιάζει περισσότερο με τα αντιδρώντα από τα προϊόντα ονομάζεται πρώιμη, ενώ μια μεταβατική κατάσταση που μοιάζει περισσότερο με τα αντιδρώντα ονομάζεται όψιμη. Συνεπώς, η υπόθεση Χάμοντ-Λέφλερ προβλέπει μια όψιμη κατάσταση για μια ενδόθερμη αντίδραση και μια πρώιμη κατάσταση για μια εξώθερμη αντίδραση.
Μια αδιάστατη πρόοδος της αντίδρασης που ποσοτικοποιεί την καθυστέρηση μιας μεταβατικής κατάστασης μπορεί να χρησιμοποιηθεί για να ελέγξει την εγκυρότητα της υπόθεσης Χάμοντ-Λέφλερ για μια συγκεκριμένη αντίδραση.
Η αρχή structure-correlation
Η αρχή συσχέτισης δομής (structure-correlation principle) δηλώνει ότι οι δομικές αλλαγές που συμβαίνουν με την πρόοδο της αντίδρασης μπορούν να αποκαλυφθούν οι ίδιες στη βασική κατάσταση ως αποκλίσεις των αποστάσεων και των γωνιών των δεσμών από τις κανονικές τιμές κατά την πρόοδο της αντίδρασης. Σύμφωνα με αυτήν τη θεωρία αν ένα μήκος δεσμού φθάνοντας στη μεταβατική κατάσταση αυξάνεται, τότε αυτός ο δεσμός είναι ήδη μακρύτερος στη βασική του κατάσταση συγκρινόμενος με μια ένωση που δεν μοιράζεται αυτήν τη βασική κατάσταση. Μια επίδειξη αυτής της αρχής βρίσκεται στις δύο δικυκλικές ενώσεις που απεικονίζονται παρακάτω. Η μία ένωση στα αριστερά είναι ένα δικυκλο[2.2.2]οκτένιο, που στους 200°C, εξωθεί το αιθένιο σε μια αντίστροφη αντίδραση Ντιλς-Άλντερ.
Επιπτώσεις για την ενζυματική κατάλυση
Ένας τρόπος που η ενζυματική κατάλυση προχωρά είναι σταθεροποιώντας τη μεταβατική κατάσταση μέσω ηλεκτροστατικής. Υποβιβάζοντας την ενέργεια της μεταβατικής κατάστασης, επιτρέπει σε έναν μεγαλύτερο πληθυσμό των αντιδρώντων να επιτύχουν την απαιτούμενη ενέργεια για να υπερκαλύψουν τη μεταβατική κατάσταση και να συνεχίσουν στο προϊόν.
Τριάδα (εγκληματική οργάνωση)
Οι Τριάδες (κινεζικά: Sān hé huì 三合会) είναι εγκληματικές οργανώσεις κινεζικής προέλευσης. Η βάση αυτών των οργανώσεων βρίσκεται στο Χονγκ Κονγκ, αλλά δραστηριοποιούνται επίσης στην Ταϊβάν, το Μακάο, την υπόλοιπη ηπειρωτική Κίνα, τη Βόρεια Αμερική, τη Νότια Αφρική, την Αυστραλία, την Άπω Ανατολή και τη Νέα Ζηλανδία.
Υπάρχουν επί του παρόντος 58 Τριάδες που δραστηριοποιούνται στο Χονγκ Κονγκ, μερικές από τις οποίες δεν είναι παρά μικρές συμμορίες του δρόμου. Οι μεγαλύτερες οργανώσεις περιλαμβάνουν το Sun Yee On, το Wo Shing Wo και το 14K. Οι δραστηριότητες των Τριάδων περιλαμβάνουν τη διακίνηση ναρκωτικών, τη νομιμοποίηση εσόδων από παράνομες δραστηριότητες, τον τζόγο, την πορνεία, τις κλοπές και τους εκβιασμούς. Τα μεγάλα έσοδα προέρχονται από την αντιγραφή προγραμμάτων ηλεκτρονικών υπολογιστών, CD μουσικής και ταινιών DVD, όπως επίσης και από το λαθρεμπόριο προϊόντων καπνού.
Προέλευση
Διάσημος είναι ο Μύθος των 5 Προγόνων που επέζησαν από την καταστροφή του ναού Σαολίν, ο οποίος στερείται ιστορικής πραγματικότητας. Αυτός ο μύθος εμφανίζεται στους ιδρυτικούς μύθους των μυστικών κοινωνιών, όπως το Tiandihui (Κοινωνία των Ουρανών και της Γης) και το Hongmen (γνωστό για τον κεντρικό ρόλο του στην Επανάσταση των Μπόξερ). Στο επίκεντρο αυτών των θρύλων δεν υπάρχει ο ναός Σαολίν του Henan, αλλά ένας ναός του Νότου (Nan Shaolinsi), του οποίου η θέση εξακολουθεί να είναι αντικείμενο έρευνας.
Μετανάστευση στο Χονγκ Κονγκ
Όταν το Κινεζικό Κομμουνιστικό Κόμμα ανέλαβε την εξουσία το 1949, οι Τριάδες μεγάλωσαν και συγχωνεύτηκαν με τη νέα κρατική δομή, ενώζοντάς την, ενώ ήταν ακόμα παράνομες στο Χονγκ Κονγκ και έπειτα αποικία της Βρετανικής Αυτοκρατορίας. Υπολογίζεται ότι 300.000 μέλη των τριάδων ζούσαν στο Χονγκ Κονγκ τη δεκαετία του 1950. Το 1951, η περιφέρεια του Χονγκ Κονγκ είχε ήδη χωριστεί σε εννέα περιοχές που ελέγχονταν από εννέα διαφορετικές οικογένειες: Wo Hop To, Wo Shing Wo, Rung, Tung, Chuen, Shing, Sun Yee On, 14K και Lüen. Μόνο μετά τις εξεγέρσεις του 1956, η βρετανική διοίκηση εισήγαγε αυστηρότερα μέτρα ελέγχου στο Χονγκ Κονγκ, όπου άρχισε να εμποδίζει την επιρροή των εγκληματικών καρτέλ.
Δομή
Οι Τριάδες χρησιμοποιούν αριθμητικούς κώδικες για να διακρίνουν βαθμούς και θέσεις εντός της εγκληματικής οργάνωσης, οι οποίοι αριθμοί εμπνέονται από την κινεζική αριθμολογία που βασίζεται στο I Ching.
Εξωτερικοί σύνδεσμοι
Κατηγορία:Εγκληματικές οργανώσεις
Σπύρος Τσεκούρας
Ο Σπύρος Τσεκούρας (Αθήνα, 30 Απριλίου 1973) είναι Έλληνας ηθοποιός.
Βιογραφικό
Γεννήθηκε το 1973 στην Αθήνα. Σε νεαρή ηλικία έκανε πρωταθλητισμό στην κολύμβηση ενώ από το 1993 ξεκίνησε τις σπουδές του στην υποκριτική στο Θέατρο Τέχνης «Κάρολος Κουν» Κάρολος Κουν. Αποφοίτησε τρία χρόνια μετά ξεκινώντας την καριέρα του στο θέατρο. Το 2005 έκανε την πρώτη του εμφάνιση στην τηλεόραση στη κωμική σειρά Ελλάς το μεγαλείο σου. Το 2008 έκανε διάφορες εμφανίσεις στην τηλεόραση σε δύο ιστορίες των σειρών Οι ιστορίες του αστυνόμου Μπέκα και σε μία της σειράς Αληθινοί έρωτες ενώ το 2009 έκανε μία guest εμφάνιση στη δραματική σειρά Καρυωτάκης. Την ίδια χρονιά εμφανίστηκε στον κινηματογράφο στην ταινία Σούλα έλα ξανά.
Στο θέατρο έχει λάβει μέρος σε αρκετές θεατρικές παραστάσεις.
Παραπομπές
Κατηγορία:Έλληνες άνδρες ηθοποιοί τηλεόρασης Κατηγορία:Έλληνες άνδρες ηθοποιοί θεάτρου
Περιστερονήσι Χαλκιδικής
To Περιστερονήσι, ή Περιστέρι, ή Πράσο, ή Πράσος , είναι ακατοίκητη και άγονη νησίδα της Χαλκιδικής στον Τορωναίο κόλπο στην Σιθωνία κοντά στο χωριό Τορώνη Χαλκιδικής. Βρίσκεται απέναντι από την ακρόπολη της αρχαίας Τορώνης, σε απόσταση 150 μέτρων από την ακτή, έχει απόκρημνες ακτές και ομαλή επιφάνεια περίπου ένα στρέμμα.
Fininvest
Η Finziaria d'Invesmento Fininvest S.p.A., γνωστή και ως Fininvest S.p.A., είναι ιταλική εταιρεία συμμετοχών που ελέγχεται από την οικογένεια Μπερλουσκόνι και διαχειρίζεται η μεγαλύτερη κόρη του Σίλβιο Μπερλουσκόνι, Μαρίνα Μπερλουσκόνι.
Ο όμιλος Fininvest απαρτίζεται από αρκετές εταιρείες, όπως η Mondadori Editore (μία από τις κορυφαίες εκδοτικές εταιρίες της Ιταλίας), το Teatro Manzoni (θέατρο στο Μιλάνο), η Alba Servizi Aerotrasporti (ιδιωτική εταιρία αεριωθούμενων  αεροπλάνων) και η Fininvest Gestione Servizi. Η Fininvest είναι ο μεγαλύτερος μέτοχος της Mediaset, η οποία σήμερα είναι ο μεγαλύτερος ιδιωτικός ραδιοτηλεοπτικός φορέας στην Ιταλία, κατέχοντας τρία κανάλια στην Ιταλία (Canale 5, Italia 1, Rete 4), δύο στην Ισπανία, την εταιρεία παραγωγής κινηματογραφικών ταινιών Medusa Film και πολλές άλλες εταιρείες που σχετίζονται με την τηλεοπτική μετάδοση. Η συμφωνία πώλησης του Mediaset Premium κατέρρευσε το 2016.
Περιστερονήσι Χαλκιδικής
Παραπομπές
Κατηγορία:Νομός Χαλκιδικής Κατηγορία:Ελληνικές βραχονησίδες
Fininvest
Τα δικαιώματα ψήφου της Fininvest στην Mediolanum S.p.A. περιορίστηκαν  σε 9.9999% από την Ιταλική Εποπτική Αρχή Ασφαλίσεων παρά το γεγονός ότι διέθετε περίπου  το 36% του μετοχικού κεφαλαίου του χρηματοπιστωτικού ομίλου ετερογενών δραστηριοτήτων. η εταιρεία αντέστρεψε τη συγχώνευση με τη θυγατρική της Banca Mediolanum το 2015. Η Fininvest είχε κάνει σύμφωνο  μετόχων με την Ennio Doris (το σύμφωνο δεσμεύει μόνο το 25,5% το καθένα, με το μεγαλύτερο μέρος των μετοχών να μην  δεσμεύει), τον μεγαλύτερο μέτοχος της Banca Mediolanum, καθιστώντας την Fininvest να έχει την απόλυτη πλειοψηφία στην τράπεζα για μετοχικό κεφάλαιο 51%.
Στις 5 Αυγούστου 2016 η Fininvest υπέγραψε μια προκαταρκτική συμφωνία πώλησης του 99,93% του μετοχικού κεφαλαίου της Α.Σ. Μιλάν με μια κινεζική ιδιωτική μετοχική εταιρεία, την Sino-Europe Sports. Η συμφωνία ολοκληρώθηκε στις 13 Απριλίου 2017.
Εξωτερικοί σύνδεσμοι
Κατηγορία:Επιχειρήσεις της Ιταλίας
Βιετκόνγκ
thumb|200px|Η σημαία που υιοθέτησαν οι Βιετκόνγκ το 1960. Είναι παραλλαγή της [[Σημαία του Βιετνάμ|σημαίας του Βόρειου Βιετνάμ.]] Οι Βιετκόνγκ ή Βιέτ Κονγκ (Việt Cộng, σύντμηση της φράσης Việt Nam Cộng-sản, που στα βιετναμέζικα σημαίνει «Βιετναμέζοι Κομμουνιστές»), επισήμως Εθνικό Μέτωπο για την Απελευθέρωση του Νότιου Βιετνάμ (βιετναμέζικα: Mặt Trận Giải Phóng Miền Nam Việt Nam, γαλλικά: Front National de Libération, FNL), ήταν πολιτική και στρατιωτική οργάνωση η οποία έδρασε στο Βιετνάμ και στην Καμπότζη αρχικά ενάντια στην κυβέρνηση του νότιου Βιετνάμ με αρχηγό τον Νγκο Ντιν Νιεμ, και στη συνέχεια πολέμησε τις Ηνωμένες Πολιτείες και τη κυβέρνηση του Νότιου Βιετνάμ κατά τη διάρκεια του πολέμου του Βιετνάμ (1959-1975). Το 1960 έγινε το στρατιωτικό σκέλος του Εθνικού Απελευθερωτικού Μετώπου. Αποτελούνταν τόσο από αντάρτες όσο και τακτικό στρατό.
Η πιο γνωστή δράση των Βιετκόνγκ ήταν η επίθεση Τετ, μια μεγάλη επίθεση εναντίον πάνω από 100 πόλεων του νοτίου Βιετνάμ το 1968, συμπεριλαμβανομένης της αμερικανικής πρεσβείας στη Σαϊγκόν. Η επίθεση τράβηξε την προσοχή των μέσων ενημέρωσης του κόσμου για εβδομάδες, αλλά οδήγησε τους Βιετκόνγκ σε ανοικτή σύγκρουση με τους Αμερικάνους, όπου η συντριπτική αμερικανική υπεροπλία μπορούσε επιτέλους να χρησιμοποιηθεί αποτελεσματικά. Η κομμουνιστική πλευρά είχε μεγάλες απώλειες. Οι μετέπειτα στρατιωτικές επιθέσεις έγιναν από το στρατό του Βόρειου Βιετνάμ. Η οργάνωση διαλύθηκε το 1976, όταν το Βόρειο και Νότιο Βιετνάμ επισήμως ενώθηκαν υπό κομμουνιστικό καθεστώς.
Πηγές
κατηγορία:Ιστορία του Βιετνάμ κατηγορία:Εθνικοαπελευθερωτικά κινήματα κατηγορία:Κομμουνιστές Κατηγορία:Πόλεμος του Βιετνάμ
Μεγάλο Μετόχι Ρεθύμνου
To Μεγάλο Μετόχι ή Ρισβάν Μετόχι είναι οικισμός της Κοινότητας Ρεθύμνης, του Δήμου Ρεθύμνης στην Περιφερειακή Ενότητα Ρεθύμνης της Κρήτης. Σύμφωνα με την απογραφή του 2011 έχει 46 κατοίκους. Απέχει περίπου 3 χιλιόμετρα από το Ρέθυμνο, κοντά στο λόφο του Εβλιγιά. Έχει ανακηρυχθεί παραδοσιακός οικισμός υψηλής πολιτιστικής αξίας.
Ο οικισμός είναι αναπτυγμένος κατά μήκος του δρόμου και είναι αραιά οικοδομημένος. Στο χωριό σώζεται το οθωμανικό κονάκι. Στο κτιριακό του συγκρότημα ξεχωρίζει το τριώροφο πυργόσπιτο. Σε ύψωμα νοτιοανατολικά του χωριού βρίσκονται ερείπια τα οποία αποδίδονται σε μικρό οθωμανικό οχυρωματικό πύργο (κούλε). Σε ιδιωτική κατοικία βρίσκεται ναός αφιερωμένος στον Άγιο Ιωάννη τον Ξένο.
Παραπομπές
μεγαλο μετοχι Κατηγορία:Δήμος Ρεθύμνης
Αμερικανικό Ίδρυμα Εργοθεραπείας
Το Αμερικανικό Ίδρυμα Εργοθεραπείας (στα αγγλικά American Occupational Therapy Foundation - AOTF) είναι ένας κοινωφελής, επιστημονικός και εκπαιδευτικός μη-κερδοσκοπικός οργανισμός που ιδρύθηκε το 1965. Σκοπός του είναι να προωθήσει την επιστήμη της Εργοθεραπείας για να υποστηρίξει την πλήρη συμμετοχή των ανθρώπων σε ουσιώδεις δραστηριότητες της ζωής. Το ίδρυμα διοικείται από διοικητικό συμβούλιο και απονέμει υποτροφίες και επιχορηγήσεις για επιστημονική έρευνα. Δημοσιεύει, επίσης, ένα επιστημονικό περιοδικό, το OTJR, Occupation, Participation and Health, σε ευρετήριο της Εθνικής Βιβλιοθήκης της Ιατρικής και άλλων. Εδρεύει στην Bethesda, Maryland.
Αναφορές
Κατηγορία:Μη κυβερνητικές οργανώσεις Κατηγορία:Εργοθεραπεία Κατηγορία:Οργανισμοί Εργοθεραπείας
Ντίνος Μιχαηλίδης
Ο Ντίνος Μιχαηλίδης ήταν Ελληνοκύπριος πολιτικός. Διετέλεσε πρόεδρος του ΑΔΗΚ, Υπουργός Προεδρίας, Υπουργός Εσωτερικών και βουλευτής στην Εκλογική Περιφέρεια Λεμενού εκλεγμένος με το ΔΗΚΟ (1991-1993) και το ΑΔΗΚ (2001-2006).
Βιογραφικά στοιχεία
Ο Ντίνος Μιχαηλίδης γεννήθηκε στη Λεμεσό στις 26 Δεκεμβρίου 1937 και μεγάλωσε στο Κοιλάνι. Ομιλούσε, πέρα από την ελληνική, την αγγλική γλώσσα. Σπούδασε πολιτικές επιστήμες στο Πάντειο Πανεπιστήμιο και νομική στο Αριστοτέλειο Πανεπιστήμιο Θεσσαλονίκης. Εργαζόταν ως δικηγόρος, νομικός και σύμβουλος επιχειρήσεων.
Ήταν νυμφευμένος με την Ολβία Φασουλιώτη και είχε μια κόρη και δύο υιούς. Απεβίωσε στις 6 Απριλίου 2020.
Πολιτική διαδρομή
Την περίοδο 1961-1982 εργαζόταν στη Διπλωματική Υπηρεσία της Κυπριακής Δημοκρατίας. Υπηρέτησε ως πρέσβης σε διάφορες πρεσβείες και θέσεις.
Το 1976 ήταν ένα από τα ιδρυτικά μέλη του ΔΗΚΟ. Διετέλεσε μέλος της Κεντρικής Επιτροπής, της Πολιτικής Επιτροπής και του Εκτελεστικού Γραφείου του κόμματος. Επιπλέον, την περίοδο 1996-1998 διετέλεσε αντιπρόεδρος του ΔΗΚΟ.
Στις 23 Σεπτεμβρίου 1982 διορίστηκε Υπουργός Προεδρίας στην κυβέρνηση Σπύρου Κυπριανού 1978. Παρέμεινε στη θέση αυτή και στην Κυβέρνηση Σπύρου Κυπριανού 1983, έως τον Αύγουστο του 1985, όταν και διορίστηκε Υπουργός Εσωτερικών. Η θητεία του ολοκληρώθηκε με την ολοκλήρωση της θητείας της κυβέρνησης.
Στις βουλευτικές εκλογές του 1991 εκλέχτηκε βουλευτής στην Εκλογική Περιφέρεια Λεμεσού με το ΔΗΚΟ για την ΣΤ΄ Κοινοβουλευτική Περίοδο. Το 1993 αναλαμβάνει και πάλι καθήκοντα Υπουργού Εσωτερικών στην Κυβέρνηση Γλαύκου Κληρίδη 1993. Το 1997, λίγο πριν την ολοκλήρωση της θητείας της κυβέρνησης, το ΔΗΚΟ αποχωρεί από αυτήν. Ωστόσο, ο Ντίνος Μιχαηλίδης, ο οποίος προερχόταν από το ΔΗΚΟ, δεν παραιτήθηκε. Μετά από αντίδραση της αντιπολίτευσης λόγω εκλογών, διορίστηκε υπηρεσιακός υπουργός στο Υπουργείο Εσωτερικών που ήταν το αρμόδιο υπουργείο για τη διεξαγωγή των εκλογών. Στις προεδρικές εκλογές του 1998 ο Γλαύκος Κληρίδης επανεκλέγεται και διορίζει τον Ντίνο Μιχαηλίδη ξανά στη θέση του Υπουργού Εσωτερικών στην Κυβέρνηση Γλαύκου Κληρίδη 1998. Παραιτήθηκε τον Μάρτιο του 1999.
Ο Ντίνος Μιχαηλίδης είχε διαφωνήσει με την απόφαση του ΔΗΚΟ να αποχωρήσει από την κυβέρνηση Γλαύκου Κληρίδη και να στηρίξει στις προεδρικές εκλογές του 1998 τον Γιώργο Ιακώβου, συνεργαζόμενο με το ΑΚΕΛ. Για τον λόγο αυτό αποχώρησε από το ΔΗΚΟ το 1997.
Στις 28 Μαρτίου 1999 ίδρυσε το Αγωνιστικό Δημοκρατικό Κίνημα (ΑΔΗΚ), του οποίου ανέλαβε την προεδρία. Στις βουλευτικές εκλογές του 2001 εκλέχτηκε βουλευτής στην Εκλογική Περιφέρεια Λεμεσού με το ΑΔΗΚ για την Η΄ Κοινοβουλευτική Περίοδο.
Στις δύο θητείες του ως βουλευτής, διετέλεσε μέλος της Επιτροπής Επιλογής, πρόεδρος της Κοινοβουλευτικής Επιτροπής Συγκοινωνιών και Έργων, μέλος της Κοινοβουλευτικές Επιτροπής Εξωτερικών, μέλος της Κοινοβουλευτικής Επιτροπής Εσωτερικών και μέλος της Κοινοβουλευτικές Επιτροπής Εμπορίου και Βιομηχανίας. Επιπλέον, ήταν αναπληρωματικό μέλος της αντιπροσωπίας της Βουλής στη Μικτή Κοινοβουλευτική Επιτροπή Ευρωπαϊκής Ένωσης - Κύπρου.
Στις προεδρικές εκλογές του 2003 στήριξε τον Γλαύκο Κληρίδη. Στις προεδρικές εκλογές του 2008 στήριξε τον Τάσσο Παπαδόπουλο, ενώ στον β΄ γύρο δεν υποστήριξε κανένα υποψήφιο. Στο δημοψήφισμα του 2004 σχετικά με την αποδοχή ή όχι του Σχεδίου Ανάν για την επίλυση του Κυπριακού προβλήματος, ο Ντίνος Μιχαηλίδης υποστήριξε την απόρριψη του.
Στις βουλευτικές εκλογές του 2006 διεκδίκησε επανεκλογή, συμμετέχοντας στο ψηφοδέλτιο του ΕΥΡΩΚΟ, αλλά δεν εξελέγη. Στις ευρωεκλογές του 2009 το κόμμα του στήριξε το ψηφοδέλτιο του ΔΗΚΟ.
Τον Δεκέμβριο του 2010 ο Ντίνος Μιχαηλίδης επέστρεψε στο ΔΗΚΟ μετά την απόφαση του ΑΔΗΚ για ένταξη του στο ΔΗΚΟ, η οποία έγινε αποδεχτή από το ΔΗΚΟ.
Υπόθεση με τη δικαιοσύνη
Τον Φεβρουάριο του 2015 το Τριμελές Εφετείο Κακουργημάτων της Ελλάδας επέβαλε ποινή φυλάκισης 15 ετών στον Ντίνο Μιχαηλίδη «για διακίνηση παράνομων αμοιβών από την αγορά [από το Ελληνικό κράτος των ρωσικών αντιαεροπορικών συστημάτων TOR M1 επί υπουργίας Άκη Τσοχατζόπουλου». Αποφυλακίστηκε στο τέλος του έτους.
Τιμητικές διακρίσεις
Ο Ντίνος Μιχαηλίδης έλαβε τα εξής παράσημα: